Oh Kau Berdi, undi ilias ta limia sima strela
Ondia ta badja na orizonti
Bentu ta kanta morabeza, nos tera kretxeu
Sol ta raganha na kutelu
Bu oru e nos midju
Bu diamanti e nos padas di txon
Bu pitroli e nos txuba
Bu berdura e nos rikeza
Oh Kau Berdi
Tera di morna, koladera, batuku i funana
Doxi sima mel, bu ta lanbuxa na nos sima nos mai
Paraizu di sabura, orizonti di freskura
Beleza di muzika ku txoru di sodadi
Tera di speransa, di txuba bensuadu
Nos tradison ku nos kultura so la ki ten
Bu ten kalor tropikal, ku beleza natural
Oh Kau Berdi
10 flor di amor na meiu di mar
Bu kai di mo di Dios
Ami e simenti di bu rais
Flor di bu karinhu
Frutu di bu ramu
Fidju di bu amor
Nha amor pa bo ta fika na nha korason ti fin di nha bida
kea_Latn kea_Latn pap_Latn quy_Latn kea_Latn kea_Latn kea_Latn pap_Latn knc_Latn pap_Latn kea_Latn kea_Latn kea_Latn kea_Latn kea_Latn kea_Latn knc_Latn kea_Latn pap_Latn kea_Latn kea_Latn kea_Latn kea_Latn kea_Latn